ועדת הכנסת, כנסת 20, פרוטוקול מספר 58, 2015-11-08 12:30

דוד ביטן: שלום רב, אני מתכבד לפתוח את הישיבה.

מיקי לוי: אדוני, ענייננו נושא הפנסיה.

מיקי לוי: הממשלה / האוצר מבקשים לפגוע בתנאי הפנסיה, ולהוריד את התקרה מפי ארבע פעמים, כפי הנהוג היום, השכר הממוצע במשק, דהיינו 9,300 שקל, לחיסכון לפנסיה של פי 2.5.

מיקי לוי: זו פגיעה אנושה בחוסכים לפנסיה.

מיקי לוי: במקום שהממשלה תעודד חיסכון, היא הופכת את עורה ומגבילה אותו.

מיקי לוי: רק כדי לסבר את האוזן, פי ארבעה, כפי הנהוג היום, אדוני, הממוצע במשק, הוא 9,300 כפול 4 - 37,200 אפשר היה לחסוך לפנסיה כדי שלא יהיו עניים, כדי שיוכלו לחיות כמו שצריך.

מיקי לוי: ופי 2.5 ממוצע השכר במשק הוא 9,300 כפול 2.5, שזה 23,250.

דוד ביטן: זה מראה את הצעת החוק הראשונית.

רועי פולקמן: זה דיון נורא חשוב, אבל למה זה נושא חדש?

מיקי לוי: כי זה לא עבר במליאה.

מיקי לוי: זה נושא חדש.

משה גפני: רועי, אני רוצה ללכת להצביע.

משה גפני: לא צריך להוסיף.

משה גפני: מה שהוא אומר, שיגיד.

מיקי לוי: לכן עמדת האוצר, עמדת הממשלה פוגעת בפנסיה של אזרחי מדינת ישראל.

מיקי לוי: הכול פיסקלי – אני שואל את האוצר, את החברים הקודמים שלי - ואתם עדיין חברים שלי – הכול פיסקלי?

מיקי לוי: מה, חסר לכם מסים?

מיקי לוי: חסר כסף?

מיקי לוי: פיזרתם אותו?

דוד ביטן: כמה כסף חוסכים פה?

מיקי לוי: שנייה אחת, אדוני.

מיקי לוי: זה בלתי-אחראי.

מיקי לוי: זה פוגע בעתידם של אזרחי מדינת ישראל.

מיקי לוי: אני אומר לכם את זה.

מיקי לוי: זה בלתי-אחראי.

מיקי לוי: אם הייתם באים אתנו בדברים, ומה נטען – נטען כאילו איזשהו צביעה, ואני מאוד מסכים ואפילו מצדיע למיקי רוזנטל, שבא בדברים עם האוצר, ואמרו: רווחי ששינסקי 2 - נצבע אותם, והם יהיו לקרן לדאגה ליצירת מקומות עבודה בנגב.

מיקי לוי: כאילו שאין עניינה של הממשלה יצירת מקומות עבודה בנגב.

מיקי לוי: אני לא מבין את זה.

מיקי לוי: אני צועק הצילו.

מיקי לוי: זה אזרחי מדינת ישראל.

דוד ביטן: רוצה להוסיף?

דוד ביטן: בבקשה.

אורלי לוי אבקסיס: אדוני היושב-ראש, אני רוצה לחזק את הדברים של חברי מיקי לוי, שציין את הדברים בצורה די ברורה, אבל מה שקורה פה היום, ויש מחלקת המחקר של הכנסת, ובא לתחם בכסף כמה עולה התיקון הזה בחוק המוצע.

אורלי לוי אבקסיס: לפני התיקון, שעוד יותר מרע את קופת הפנסיה של כמעט כל אזרח במדינה, כי אנחנו צריכים לזכור – לא מ-day one אנשים מרוויחים את הסכום הזה.

אורלי לוי אבקסיס: רוב האנשים שנמצאים היום בפנסיה צוברת ולא בפנסיה תקציבית, אלה אנשים שלא מגיל 21 התחילו להרוויח את הסכומים הללו.

אורלי לוי אבקסיס: הם המון שנים למדו.

אורלי לוי אבקסיס: הם המון שנים התמחו במקום העבודה שלהם.

אורלי לוי אבקסיס: אדוני היושב-ראש, חשובה לי תשומת לבך.

אורלי לוי אבקסיס: רוב האנשים כדי להגיע למדרגה הזו, למדו המון שנים, עבדו המון שנים, ויכול להיות שבהם רק בתקופה הזו אורחים לרגע בתוך המדרגה הזו.

אורלי לוי אבקסיס: אנחנו ביקשנו- - -

רועי פולקמן: אז לפני זה הם קיבלו זיכוי.

אורלי לוי אבקסיס: לא.

מיקי לוי: חברים, אני שואל את האוצר – האם ההסתדרות מודעת לצעד הזה?

מיקי לוי: חברים, יהיו הפגנות ויהיו שביתות במשק.

מיקי לוי: זה בלי ידיעה של ההסתדרות.

דוד ביטן: בואו ניתן את כל המשכורת של אלה שמרוויחים הרבה, למשכנתאות.

אורלי לוי אבקסיס: זה פופוליזם זול.

אורלי לוי אבקסיס: אני בזכות דיבור.

דוד ביטן: זה דמגוגי, לומר: ניתן למשכנתאות.

אורלי לוי אבקסיס: בדיוק.

רועי פולקמן: אבל אי-אפשר להתעלם מזה שצריך את המקורות האלה, דוד.

דוד ביטן: זה דמגוגי, לומר את זה.

אורלי לוי אבקסיס: הרי הכספים הללו לא צבועים, אדוני היושב-ראש, ושלא יבלבלו אותך.

אורלי לוי אבקסיס: מחלקת המחקר של הכנסת באה ובדקה, כמה אנשים יאבדו בחיסכון לפנסיה, וגילתה שבכל חודש הם יאבדו כ-680 שקלים חדשים, כלומר יש פה העלאת מסים למעמד הביניים או לכאלה שהם רק אורחים במעמד הביניים, של 8,000 ₪.

אורלי לוי אבקסיס: עכשיו באים להרע את המצב הזה.

אורלי לוי אבקסיס: זה יכול לנוע בין 8,000 ל-12,000 שקלים בשנה בשנה מס חדש.

אורלי לוי אבקסיס: ועל זה אנחנו מתרעמים.

אורלי לוי אבקסיס: למה – כי כולנו יודעים באיזה מצב נמצא הביטחון הפנסיוני של רוב אזרחי המדינה.

אורלי לוי אבקסיס: במקום לעודד את האנשים לחסוך, אף אחד לא בודק את המקדם של ה-220.

אורלי לוי אבקסיס: כלומר X חודשים אחרי שאתה יוצא לפנסיה, מה שצברת צריך להספיק לך.

דוד ביטן: זה לא רלוונטי.

דוד ביטן: אסביר לך.

דוד ביטן: את המס את משלמת עכשיו.

דוד ביטן: כשיהיה לך החיסכון לפנסיה, תקבלי את זה רגיל.

אורלי לוי אבקסיס: לא.

אורלי לוי אבקסיס: אבל אתה מקטין את החיסכון.

דוד ביטן: בנטו.

אורלי לוי אבקסיס: בדיוק.

אורלי לוי אבקסיס: אבל יש מחלקת המחקר – אני מביאה לך תכף את המחקר שלהם.

אורלי לוי אבקסיס: חסר להם כסף.

מיקי לוי: פיסקלי חסר כסף.

מיקי לוי: תגידו את האמת.

דוד ביטן: מה הסיבה שהורדתם את זה לפי 2.5 במקום פי 3?

מיקי לוי: זה היה פי 4.

מיקי לוי: עוד היינו מוכנים לדבר אתם.

דוד ביטן: לא.

דוד ביטן: החוק היה פי 3.

<יעל מבורך: יעל מבורך, אגף תקציבים באוצר.

<יעל מבורך: אנחנו מציעים שאנשים שיש להם הכנסה של מעל 25,000 שקל לחודש – ההתייחסות היא לא לשכר ברוטו אלא לשכר המבוטח.

<יעל מבורך: השכר המבוטח הוא בדרך כלל יותר נמוך מהשכר ברוטו.

<יעל מבורך: לכן, לפי האומדנים של משרד האוצר, שלנו, כולל אגף שוק ההון, מדובר על סדר גודל של 27, 28,000 שקל הכנסה חודשית.

מיקי לוי: אבל פי 2.5 זה 23.

<יעל מבורך: תנו לי רגע.

<יעל מבורך: כשזה היה 4 השכר הממוצע במשק, זה היה מעל 40,000 ומשהו.

<יעל מבורך: עכשיו מורידים את זה.

אורלי לוי אבקסיס: זה לא נכון.

מיקי לוי: אבל השכר הממוצע במשק הוא 9,300.

מיקי לוי: אתם מעוותים את השכר?

<יעל מבורך: לכן 4 פעמים השכר הממוצע במשק זה קרוב ל-40,000.

מיקי לוי: מה זה, קרוב?

מיקי לוי: אני עושה חשבון פשוט.

מיקי לוי: תפסיקו לשגע אותי.

מיקי לוי: 9,300 כפול 4 זה 37,000.

מיקי לוי: מאיפה אתם מביאים 40,000?

רועי פולקמן: זה לא הנקודה, נו.

דוד ביטן: אנחנו לא ועדת כספים.

דוד ביטן: רבתם שם.

דוד ביטן: אתם משלמים את המס על הדלתא בלבד, או מהשקל הראשון?

<יעל מבורך: כל פרט יכול להחליט לעשות אחד משני הדברים: או להמשיך לחסוך, וליהנות מהטבות מס רק עד התקרה של 2.5, כלומר רק על ההפרשה שלו, ל-2.5 פעמים השכר הממוצע במשק.

מיקי לוי: זה מס שפתיים.

דוד ביטן: אבל הוא חייב להפריש לקופת גמל.

דוד ביטן: איך הוא יכול לא להפריש?

מיקי לוי: זה שינוי מהותי ולא מידתי.

מיקי לוי: אתם פוגעים באזרחים.

מיקי לוי: זה שינוי מהותי.

מיקי לוי: אני אומר לכם את זה.

מיקי לוי: אני רוצה להבין, בכמה כסף מדובר?

מיקי לוי: כמה כסף האוצר חוסך?

מיקי לוי: כמה כסף האוצר מקבל?

מיקי לוי: אני יכול לקבל את התשובה הזו?

מיקי לוי: כמה כסף פיסקלי האוצר מקבל?

אורלי לוי אבקסיס: ומה עמדת ההסתדרות?

דוד ביטן: לנו לה לדבר.

דוד ביטן: מה קרה לכם?

<יעל מבורך: אפשר להשלים את דבריי?

<יעל מבורך: לגבי רמת הפרט, קודם כל.

<יעל מבורך: הנתונים האלה הוצגו מספר פעמים בוועדת כספים, שדנה על הנושא הזה.

<יעל מבורך: הראינו שהפגיעה לרוב האוכלוסייה לא רלוונטית בכלל לתיקון הזה.

<יעל מבורך: 95%- - -

אורלי לוי אבקסיס: אז את פוסלת את מחלקת המחקר והמידע של הכנסת, שתמחרה את זה ב-694 שקלים בחודש?

<יעל מבורך: כן.

אורלי לוי אבקסיס: איך?

אורלי לוי אבקסיס: כשיש סתירה בין האוצר לבין מחלקת המחקר של הכנסת, החישוב של מחלקת המחקר של הכנסת, גובר על הערכות האוצר.

דוד ביטן: הבנו את זה.

<יעל מבורך: ממש בקצרה.

<יעל מבורך: 95% מהאוכלוסייה לא נפגעת מזה.

דוד ביטן: הבנו.

דוד ביטן: זה לא מדויק.

דוד ביטן: זה לא 95.

אורלי לוי אבקסיס: בדקתם כמה זמן הם נמצאים שם?

אורלי לוי אבקסיס: יש לאוכלוסייה הזאת רמת חיסכון מאוד גבוהה לפי הלמ"ס.

דוד ביטן: כמה אתם חוסכים פה?

<יעל מבורך: סך הכול פי 3, זה 220 מיליון שקל.

מיקי לוי: מ-4.

מיקי לוי: זה אומר שזה הרבה יותר מ-220 מיליון שקל.

<יעל מבורך: הדיונים היו בוועדת כספים.

דוד ביטן: כשהיו דיונים על מה מפצלים, אני הייתי נגד החוק הזה ורציתי לפצל, אבל בגלל שזה משפיע באופן ישיר על שכר הח"כים, אז אמרתי: לא אפצל – אעביר את זה לדיון בוועדת כספים, וזה מה שעשיתי, כדי שלא יגידו שבגלל הח"כים אנחנו עושים כך וכך.

דוד ביטן: אבל האוצר, למה שיניתם את זה?

דוד ביטן: למה הפכתם את זה ל-2.5?

דוד ביטן: זה לא ברור לי.

<יעל מבורך: בהתאם להבנות שהיו ביום חמישי בערב- - -

דוד ביטן: עם מי?

<יעל מבורך: שנגעו לתוספות.

דוד ביטן: הוספתם לפה- - -

<יעל מבורך: הורדנו מפה, והוספנו למשכנתאות.

מיקי לוי: אתה מבין – 75 מיליון שקל לרופאים לפריפריה, שהיה חייב להיות, ועוד פיתוח מקומות עבודה בנגב.

מיקי לוי: כאילו זה לא תפקידה של הממשלה, לפתח מקומות עבודה בנגב.

מיקי לוי: זה מה שהיה.

רועי פולקמן: 200 מיליון למשכנתאות לזכאים.

מיקי לוי: זה לא היה בסיכום הזה.

מיקי לוי: אל תכניס את כל ההוצאות של הממשלה.

רועי פולקמן: זה סיכום מהשבוע.

אורלי לוי אבקסיס: עם מי?

רועי פולקמן: ועדת כספים.

אורלי לוי אבקסיס: אנחנו גם חלק מוועדת הכספים.

רועי פולקמן: אתם סיכמתם.

אורלי לוי אבקסיס: אנחנו לא סיכמנו.

אורלי לוי אבקסיס: מישהו סיכם ולא עדכן אותנו?

אראל מרגלית: אנחנו דנו בזה.

אראל מרגלית: גם עם גפני, ישבנו, וזה לא עלה.

אראל מרגלית: עלו הדברים האחרים.

רועי פולקמן: המשכנתאות?

אראל מרגלית: המשכנתאות – עלה.

אורלי לוי אבקסיס: האם הסתדרות העובדים יודעת מהסכום הזה?

אורלי לוי אבקסיס: קיבלתי טלפונים מההסתדרות.

מיקי לוי: זה יעבור בוועדת כספים, ויהיו שביתות במשק.

אורלי לוי אבקסיס: כמה יעלה למשק השביתות האלה?

אורלי לוי אבקסיס: אני נשארתי פה.

אורלי לוי אבקסיס: לא הצבענו, אם אתה שוכח.

אורלי לוי אבקסיס: גם אמרתם – יש פה פגיעה אישית, שאמרתי שמי שידע על ביטול המענקים לפריפריה ועבר על זה לסדר-היום- - -

מיקי לוי: אני רוצה לנצל ברשותך את כניסתו של מנכ"ל משרד האוצר, שאני מאוד מעריך אותו באופן אישי, ולשאול, האם מישהו דיבר עם ההסתדרות על המהלך הזה?

מיקי לוי: זה הכול.

דוד ביטן: רבותיי, בואו לא נטען טיעונים דמגוגיים, שזה הולך למשכנתאות.

דוד ביטן: בואו ניקח את כל המשכורות של כל- - - וניתן אותם למשכנתאות.

דוד ביטן: שלא ירוויחו כלום.

דוד ביטן: יעבדו בחינם.

דוד ביטן: מספיק עם הדברים האלה.

אורלי לוי אבקסיס: אבל זה לא היה חלק מהתקציב.

אורלי לוי אבקסיס: אתם הוספתם עכשיו עוד גזרה על התקציב.

אורלי לוי אבקסיס: אז אל תגידו תקציב בלי מסים.

אורלי לוי אבקסיס: מעמד הביניים משלם 12,000 שקל.

רועי פולקמן: אורלי, אל תדברי - מדובר על אנשים שמרוויחים מעל 30,000 בחודש.

אורלי לוי אבקסיס: יכול להיות שבחודש אחד הם מרווחים את זה.

רועי פולקמן: אין לך בושה לדבר על לעזור למעמד הביניים?

רועי פולקמן: זה עובר לחלשים?

אורלי לוי אבקסיס: אתה חוצפן.

אורלי לוי אבקסיס: זה פנסיה צוברת.

אורלי לוי אבקסיס: יכול להיות שאותו אדם לא צבר שקל.

רועי פולקמן: מה את מדברת?

אורלי לוי אבקסיס: אל תגידו שזה תקציב בלי מסים.

אורלי לוי אבקסיס: איזה עשירון עליון?

רחל עזריה: מ-30,000 שקל זה עשירון עליון.

מיקי לוי: אתם מדברים שטויות.

מיקי לוי: מפי 4 אתם רוצים להוריד ל-2.5? בושה.

דוד ביטן: מיקי, אני קורא לך לסדר פעם ראשונה, שניכם.

דוד ביטן: אם תמשיכו לדבר, אוציא אתכם.

דוד ביטן: כל אחד ידבר בתורו.

דוד ביטן: רוזנטל.

דוד ביטן: הבנו את הסוגיה.

דוד ביטן: לא צריך לריב.

מיקי רוזנטל: האמירה שלפיה מדובר באנשים שמרוויחים הרבה כסף היא טעות.

מיקי רוזנטל: למה היא טעות – כי אדם מגיע לשכר של 30,000 שקל אחרי שהוא השתכר בתחילת הקריירה שלו 8,000 שקל.

רועי פולקמן: - - -

מיקי רוזנטל: שתוק.

רועי פולקמן: אתה כל היום צועק, אז מותר להגיד לך משהו.

דוד ביטן: די, רועי.

רועי פולקמן: כל היום אתה צודק, אז מותר להעיר לך הערה.

מיקי רוזנטל: אל תפריע לי.

מיקי רוזנטל: ולפיכך אדוני, הפשרה הראויה היא לומר: אתם רוצים פי 2.5 מהשכר הממוצע במשק – היתה לי הצעת ייעול, והצענו אותה גם בוועדה, והיא הצעה נכונה וטובה – אם רוצים להוריד את זה מפי 4 ל-2.5, כאמור, ואנשים לא משתכרים לאורך חייהם את השכר הגבוה הזה, צריך לעשות את זה על כל תקופת ההפרשות.

מיקי רוזנטל: ואז אפשר להוריד את זה ל-2.5, אבל על כל תקופת ההפרשות.

אורלי לוי אבקסיס: נכון.

אורלי לוי אבקסיס: אתה אומר מגיל 21 בעצם.

מיקי רוזנטל: כן.

מיקי רוזנטל: ואז זה מצוין.

מיקי רוזנטל: ואז לאנשים גם תהיה פנסיה יותר טובה, וגם האוצר ייצא נשכר.

דוד ביטן: מה הנושא השני?

מיקי לוי: האמת, לא הבנתי מה אמרת.

דוד ביטן: מה הנושא השני?

אורלי לוי אבקסיס: הנושא השני מדבר על פרק ח', תוכנית תקציב תלת-שנתית.

אורלי לוי אבקסיס: יש פה בעצם איזו אמירה שאומרת: אנחנו לא ריבונים, אנחנו לא נבחרי העם.

אורלי לוי אבקסיס: לא נוכל לחוקק חוקים גם כאשר תהיה תמיכת ממשלה, קרי תעבור ועדת שרים לחקיקה.

אורלי לוי אבקסיס: אם זה מעל 6 מיליון- - -

דוד ביטן: זה שינוי מהמצב הקיים?

אורלי לוי אבקסיס: כן.

רועי פולקמן: לא, זה כמעט לא משנה כלום.

אורלי לוי אבקסיס: ודאי שמשנה.

רועי פולקמן: זה דורש אחריות פיסקלית.

אורלי לוי אבקסיס: אני בזכות דיבור.

רועי פולקמן: אבל את טועה.

אורלי לוי אבקסיס: תן לי להסביר.

אורלי לוי אבקסיס: וגם היושב-ראש גפני יודע- - -

רועי פולקמן: לא משנה כלום.

אורלי לוי אבקסיס: יש לך תקציב תלת-שנתי.

דוד ביטן: אבל זה לא היה בחוק.

רועי פולקמן: אין שם שום שינוי מהחקיקה הפרטית.

אורלי לוי אבקסיס: לא נכון.

אורלי לוי אבקסיס: אל תטעה.

אורלי לוי אבקסיס: זה חל גם על פרטית.

דוד ביטן: אם זה לא חקיקה פרטית, מה הבעיה?

דוד ביטן: זה חל על הפרטית?

אורלי לוי אבקסיס: ודאי.

אורלי לוי אבקסיס: הנה היועצת המשפטית של ועדת הכספים.

אורלי לוי אבקסיס: אדוני היושב-ראש, יש פה היועצת המשפטית של הוועדה.

אורלי לוי אבקסיס: אני נאלצת להרים את קולי כי לא נותנים לי להבהיר.

אורלי לוי אבקסיס: שאלתי אותה, והיא אמרה שזה חל גם על פרטית.

דוד ביטן: זה חל גם על פרטי?

<שגית אפיק: כן.

<שגית אפיק: הממשלה לא תוכל לתמוך בהצעת חוק לקריאה הראשונה- - -

דוד ביטן: אנחנו לא משאירים את זה.

דוד ביטן: אין מצב.

דוד ביטן: חבל על הזמן.

<שגית אפיק: אבל המגבלה היא - - -

דוד ביטן: אז הם לא יאשרו אף הצעת חוק.

אורלי לוי אבקסיס: וגם אם הם יאשרו, זה יעבור רק טרומית.

אורלי לוי אבקסיס: אסור להם.

אורלי לוי אבקסיס: זה לא נכון.

רועי פולקמן: זה כמו היום.

אורלי לוי אבקסיס: אתה חבר כנסת חדש – לא מכיר את עבודת הכנסת.

אורלי לוי אבקסיס: זה ממש לא כמו היום.

אורלי לוי אבקסיס: היום אם יש לך תמיכת ממשלה, אתה לא צריך 50 ח"כים.

רועי פולקמן: יפילו את זה בוועדת כספים.

אורלי לוי אבקסיס: מה אתה אומר?

אורלי לוי אבקסיס: מה אתה מדבר שטויות?

דוד ביטן: שיפילו, אבל שלא יגידו, לא חובה.

אורלי לוי אבקסיס: אבל יש לך יועצת משפטית של ועדת הכספים, שאומרת שזה גם על פרטי.

רועי פולקמן: זה לא שונה מהיום.

דוד ביטן: בבקשה.

אורלי לוי אבקסיס: זה אות מתה.

אורלי לוי אבקסיס: לא תוכל להעביר שום דבר.

<אסי מסינג: אדוני היושב-ראש- - -

רועי פולקמן: זה לא כזה דרמטי.

רועי פולקמן: זה סתם.

אורלי לוי אבקסיס: זה מאוד דרמטי, כי אנחנו לא מחוקקים.

אורלי לוי אבקסיס: זה גם לא חוקתי.

אורלי לוי אבקסיס: נבקש גם את עמדתו של היועץ המשפטי לכנסת.

דוד ביטן: האוצר, כן.

דוד ביטן: יודעים מה ההבדל בינינו לבינכם?

דוד ביטן: שאתם, כל הצעת חוק שלכם, כחלון מעביר לכם.

דוד ביטן: אנחנו – לא.

דוד ביטן: אז תירגעו קצת.

אורלי לוי אבקסיס: היא גם לא תעבור- - -

רחל עזריה: ממש.

רחל עזריה: בוא נדבר על הצעות חוק מסורבות גט.

רחל עזריה: בואו לא נפתח את זה.

רועי פולקמן: הצעה שעולה - אנחנו לא מגישים- - -

דוד ביטן: מה רצית להגיד?

<אסי מסינג: אני מזכיר שאנחנו בטענת נושא חדש.

<אסי מסינג: הצעת החוק המקורית דיברה על המגבלות הקיימות.

<אסי מסינג: כל מה שתוקן כרגע, מוצע לתקן כרגע, במסגרת ההצעה בכנסת, היא הורדה של המגבלה ביחס להעברת הצעת חוק חוקית בטרומית.

אורלי לוי אבקסיס: מותר להם רק בטרומית.

אורלי לוי אבקסיס: אסור להם לקדם ראשונה, שנייה ושלישית.

<אסי מסינג: כלומר הצעת החוק המקורית, כמו שהונחה על-ידי הממשלה, כוללת את המגבלות הקיימות- - -

אורלי לוי אבקסיס: מה עוזר הטרומית?

אורלי לוי אבקסיס: טרומית לא נכנסת – זה רק הפרטי.

<אסי מסינג: אין כאן נושא חדש בכלל.

דוד ביטן: אגיד לך משהו מאוד פשוט – גם כך הרשות המחוקקת קשורה עם הידיים לאחור בגלל הנושא של הממשלה.

דוד ביטן: עזוב נושא חדש.

דוד ביטן: ננתם פה מצב שהכול תלוי באוצר.

אורלי לוי אבקסיס: ראש הממשלה יהיה ראש אגף התקציבים.

קריאה: אז תחריג את ההצעות הפרטיות.

דוד ביטן: אני לא יכול להחריג.

דוד ביטן: אני רוצה תיקון של הסעיף הזה.

דוד ביטן: אם לא, אני לא מצביע.

דוד ביטן: צריך לשקול את הדברים.

אורלי לוי אבקסיס: מצוין.

אורלי לוי אבקסיס: תודה רבה.

אורלי לוי אבקסיס: אנחנו מודים לך.

בצלאל סמוטריץ': אפשר זכות דיבור?

דוד ביטן: אבל סיימתי.

דוד ביטן: אני אחליט מתי להצביע.